આ સાથે જ ભારતે ચાર ટેસ્ટ મૅચની સિરીઝ 2-1થી જીતી લીધી તથા બૉર્ડર-ગાવસ્કર ટ્રૉફી પર કબજો કર્યો છે.

ઑસ્ટ્રેલિયા ખાતે ભારતને મોહમ્મદ સિરાજ, વૉશિંગ્ટન સુંદર, ટી. નટરાજન તથા હનુમા વિહારી તથા નવદીપ સૈની સ્વરૂપે આશાસ્પદ ખેલાડીઓ મળ્યા છે.

ભારતીય ક્રિકેટ ટીમ હાલમાં ઑસ્ટ્રેલિયાના પ્રવાસે છે અને ચોથી ટેસ્ટમાં વિજય સાથે પ્રવાસની પૂર્ણાહૂતિ કરી છે, પરંતુ આ યાત્રાએ અનેક ખેલાડીઓની કારકિર્દીમાં નવા પ્રકરણની શરૂઆત કરી છે.  

અનુભવીઓનું 'આવજો', નવોદિતોની ઍન્ટ્રી

સમગ્ર પ્રવાસ દરમિયાન ભારતની સમસ્યા ઇજાગ્રસ્તોની રહી હતી. પ્રવાસનો પ્રારંભ થાય તે અગાઉ તો ઇશાંત શર્મા ઘાયલ થયા, ત્યારબાદ રોહિત શર્મા સમગ્ર સિરીઝ રમી શક્યા નહીં. માત્ર બે જ ટેસ્ટ રમવા માટે સિડની પહોંચ્યા.

મોહમ્મદ શમી અને ઉમેશ યાદવને ઘાયલ થઈને પરત ફરવું પડ્યું, તો લોકેશ રાહુલની પણ વતનવાપસી થઈ ગઈ. આ ઉપરાંત કૅપ્ટન વિરાટ કોહલીનું પહેલી ટેસ્ટ બાદ ભારત પુનરાગમન થયું, કારણ કે તેમનાં પત્ની અનુષ્કા માતા બનવાનાં હતાં.

આ ઉપરાંત પણ કેટલાક ખેલાડી ઘાયલ થયા. ચોથી ટેસ્ટ  શરૂ થઈ તે અગાઉ તો એવી હાલત હતી કે જસપ્રિત બુમરાહ, રવીન્દ્ર જાડેજા, રવિચંદ્રન અશ્વિન, હનુમા વિહારી પણ ટીમની બહાર થઈ ગયા. એકસાથે આટલી મોટી સંખ્યામાં ભારતે ક્યારેય ઈજાગ્રસ્તોની યાદી જોઈ નહીં હોય.

બૉલર્સને વિશેષ મદદરૂપ થતી બ્રિસબેનના ગાબા ક્રિકેટ ગ્રાઉન્ડની પિચ ઉપર બુમરાહ અને અશ્વિન રમતા ન હોય, ત્યારે ભારતની કેવી હાલત થશે તેની કલ્પના પણ કરી શકાતી ન હતી.

જોકે 'અભિશાપમાં આશીર્વાદ'ની કહેવત સાચી પડી. અહીં જ ભારતની બેન્ચ સ્ટ્રૅન્થ કામમાં આવી ગઈ. ભારતના નવોદિતો અથવા તો ઓછો અનુભવ ધરાવતા ખેલાડીઓએ એવું પ્રદર્શન કર્યું કે આ પ્રવાસ યાદગાર સાબિત થયો.

સામાન્ય રીતે હરીફ ટીમની સામે મેદાન ઉપરાંત માનસિક રમત રમવા માટે જાણીતા એવા કાંગારું ખેલાડીઓ પણ અવાચક થઈ ગયા. મહાન લૅગ-સ્પિનર શેન વૉર્ન અને રિકી પૉન્ટિંગે પણ ભારતના નવયુવાનોની પ્રશંસા કરવી પડી.

શેન વૉર્ને તો સિરીઝ પૂરી થવાની રાહ પણ જોઈ નહીં અને જાહેર કરી દીધું હતું કે પરિણામનો સ્કોર ગમે તે રહે, પણ આ સિરીઝમાં માનસિક રીતે ભારતનો વિજય થયો છે. વૉર્નના કહેવાનો અર્થ એ હતો કે ભારતનું પલ્લું ભારે રહ્યું છે.

આ સિરીઝમાં ભારતની નવી શોધ વિશે વાત કરીએ તો મોહમ્મદ સિરાજ, નવદીપ સૈની, વૉશિંગ્ટન સુંદર, શાર્દૂલ ઠાકુર, શુભમન ગિલ, હનુમા વિહારીએ પ્રભાવિત કર્યા છે.

બ્રિસબેનના ગાબા ખાતે 1988 બાદ... \n\nમને ઉપરના લેખ માટે સારું શીર્ષક આપો.
IND Vs AUS : ઋષભ પંત, શુભમન ગિલ, શાર્દૂલ ઠાકુર, વૉશિંગ્ટન સુંદર અને મોહમ્મદ સિરાઝ આ રીતે બન્યા ટીમ ઇન્ડિયાની શાન